31980D0764
L 213/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 юли 1980 година
относно въвеждане на програма от таблици и определения, отнасящи се до междинни статистически изследвания на площи с лозя
(80/764/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) 357/79 на Съвета от 5 февруари 1979 г., относно статистическите изследвания на площите с лозя (1), и по-специално член 5, параграф 5 и член 6, параграф 7 от него,
като има предвид, че съгласно член 5, параграф 5 от Регламент (ЕИО) № 357/79 държавите-членки трябва да представят резултатите от междинните си изследвания под формата на таблици, които следва да се приемат в съответствие с процедурата, предвидена в член 8 на същия регламент;
като има предвид, че за да се гарантира сравнимост на данните, представени в тези таблици, е необходимо да се установят някои определения, свързани с междинните изследвания;
като има предвид, че съгласно член 6, параграф 7 от Регламент (ЕИО) № 357/79 информацията, посочена в член 6, трябва да се предава на Комисията под формата на програма от таблици, която следва се приема в съответствие с процедурата, предвидена в член 8 от този регламент;
като има предвид, че мерките, предвидени в настоящото решение, съответстват на становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
Формата на програмата таблици за междинни изследвания на площите с лозя и за данните, упоменати в член 6 от Регламент (ЕИО) № 357/79, е, както се посочва в приложение I.
Член 2
Определенията, отнасящи се до междинните изследвания, са определени в приложение II.
Член 3
Адресати на настоящото решение са държавите-членки.
Съставено в Брюксел на 8 юли 1980 година.